# Ondarrabia deritzan ziudadian...

* «Ondarrabia deritzan ziudadian...»
* 1/
* Ondarrabia deritzan ziudadian
* festak politak nola egin oi dian,
* promesa nuan;
* eta Agorraren amalauan
* an ezagutu,
* eta zurekin enamoratu
* nintzan, zergaitik
* etzalako an zu bezin pollitik. Ja, jai
* 2/
* Arrazgeroztikan zu nik maitiago
* zaitut loriak intza bañon geiago;
* sasoi eruan,
* txapel gorriya zure buruan;
* gustora orduan
* zelaian dantzan egin genduan;
* nizun lagundu
* etxera, zuanian illundu.
* 3/
* Eguzkiya diruri zure arpegiyak,
* masallak zuzi-gorri, guri-guriyak,
* txoragarriyak;
* Norteko izarra bezin argiyak
* zure begiyak,
* lapurrak dituzulako biyak;
* gorputz liraiña;
* besterik ez det maite zu aiña!
* 4/
* Dalako zuk merezi dezun lujua:
* urrezkua erraztuna ta relojua,
* brillantetxuak
* dituztenak belarritakuak,
* ta soiñekua
* sedazko piñ moda berrikua,
* apaiñ-apaiña;
* ez dakit zuk maite nazun baiña.
* 5/
* Ez det politagorik Euskal-errian
* oraindik nere begi bien aurrian
* zu zeran baiño
* besterik ikusi oraindaiño;
* nere emaztia,
* orren polita eta gaztia,
* zu zeranian,
* biziko gera zori onian.
* 6/
* Ezkondu eta ongi bizi nai nuke,
* bañan ezertxo ere ez degu merke,
* ditugula oraiñ
* gauza onak diru askoren ordaiñ;
* koipe gabe azak,
* alperra:k nai ez dituan gauzak,
* dira -zeiñentzat?lanian
* saiatzen danarentzat.
* 7/
* Toki alaian txalet polit batian
* ezkondu eta ongi bizi gaitian,
* Jaunari erregu;
* bere bitartez izango ditugu
* aukera onian,
* gose ta egarri geranian,
* jaki goxuak
* eta erari jenerosuak.
* 8/
* « Urtiak ogei ta iru, sasoi obena
* dala ezkontzeko nik orain dedana,
* eta baimena
* nere aita Pello Joxerena;
* neri galdezka,
* nere ama maitiaren kezka
* da, jakin gabe,
* al zeran diru askoren jabe.»
* 9/
* lru leio dituan gabinetian,
* katua zentinela aren atian;
* rosariyua,
* ezkon berriyen usariyua;
* oieratzian
* palpitaziyua biotzian,
* eta muxuak
* amoriozko goxo-goxuak.
* 10/
* Atsuak txokolatia, aguriak pattarra,
* garisti daudelako, umore txarra;
* ta neskatillak,
* ondoren dituztela mutillak,
* erromerira;
* inguruan badute begira,
* murmuraziyua
* neska zarraren oraziyua.
* Bertso'-papera, «Imp. Macazaga. - Rentería-,
* ez nuan apuntatu zeñi jaso nion. Bigarren, erderazko
* bertso bat. Bañan kendu egin degu; etzuan
* jartzerik merezi.
* Mendarok. beste bertso-paper baten asieran,
* onako bertso au jarri zuan,
* 1/
* Juan Inazio Iztueta Zaldibia'kua,
* bertsuak andregaiari jarritakua,
* maite zuala,
* Logroño'n giltzapian zeguala.
* eskol-maisu ona,
* jakituri aundiko gizona.
* nai nuke adiazi
* onratzia duala merezi: (berriz)
* Ondoren, 2, 3 ta 4' garren tokian, Iztueta'k
* Kontxezi'ri jarritakoetatik 1. 2 ta 3'garrena.
* Urrena, 5, 6 ta 7'garren tokian, aurreko paperaren
* lenengoa, jarri ez degun erderazkoa ta 5'garrena,
* aldaketa auekin: 1/3: Agorrillian. 1/4:
* Ama Birjiña egunian. 5/1: Santa sekulan ez det
* Euskal-Errian. 5/2: ikusi nere begi bien aurrian.
* 5/4: besterikan iñun oraindaño.
* Ta urrengo beste lau bertso auek:
* Sagarraren zumua jenerosua,
* aparra zeriyona gozo-gozua,
* basua betian,
* sabelak ongi bete artian.
* umore alaian
* dantzan gustora belar-zelaian.
* zuanian illundu,
* pozik nizun etxera lagundu.
* - Dantzan zurekin, festak zirala Ernani'ñ.
* nere aita Joxe Migel nuan armoniñ,
* zuala kezka:
* cNor den ire galai ori, neska?~
* Nai luke jakiñ,
* esposatu baiño len zurekin,
* dezun doterik.
* ez du nai etxian sui arloterik.
* - Naizela ni jatorra, ez tunantia,
* nai nuke aita Joxeri zuk esatia;
* badet merezi.
* amari ere adierazi;
* nere dotia,
* eltze aundi bat urrez betia,
* ongi gordeta.
* oraiñ lapur asko dabill eta.
* - Banazu loriak intza bezin maitia,
* ni emeretzi urtekin neska gaztia;
* baña baimena
* izango det nere aitarena,
* dudarik gabe,
* bazera orrenbeste urreren jabe,
* esposatzeko
* ta zori onian bizitzeko.
* Bigarren bertso-paper au ere,
* Errenteriko Makazaga'renean
* inprentatua dago; ez nuan apuntatu
* zeñi jaso nion.
* Beste paper batetik. berriz, onoko bertso auek:
* - Al dakizu egiten oraziua,
* ta gañera nun dezun palaziua,
* eta dotia;
* dezuna zeran edo arlotia
* nai nuke jakin,
* esposatu baño len zurekin;
* errezelotan
* nago, ai ote zeran gezurretan.
* - Pare gabia Euskalerri guztian,
* nere biotzak dio zu ikustian:
* Auxen da poza!
* Zera txepetxa bezin airosa,
* Zure begiyak
* dituzulako txoragarriyak,
* gorputz liraña,
* ez det besterik maite zu aña.
* - Ez da ditxa oberik mundu onetan,
* besterik ez bezela bene-benetan
* maite banazu,
* nik ere zaitudan bezela zu,
* laister elizan
* kristandadia dezagun izan,
* dudarik gabe
* egingo gera alkarren jabe.
* Bertso auetako batzuk, Mendaro'ren beste zenbait
* paperetan ere ageri dira. Bañan naste aundia
* litzake oiek danak emen aitatzea. Cañera, esateko
* diña dan aldaketarik ere ez dute.